Obrazac 1
	DOKUMENT ZA INTERNETSKO SAVJETOVANJE O NACRTU OPĆEG AKTA

	Nacrt 
odluke o utvrđivanju mreže programa centara izvrsnosti Varaždinske županije

	VARAŽDINSKA ŽUPANIJA
Upravni odjel za prosvjetu, kulturu i sport


	Početak savjetovanja
21. kolovoza 2026.
	Završetak savjetovanja
21. rujna 2026.



RAZLOG DONOŠENJA
	Skupština Varaždinske županije 22. rujna 2021. godine donijela je Odluku o utvrđivanju mreže programa centara izvrsnosti Varaždinske županije („Službeni vjesnik Varaždinske županije“, broj 77/21.), Odluku o izmjeni Odluke o utvrđivanju mreže programa centara izvrsnosti Varaždinske županije („Službeni vjesnik Varaždinske županije“, broj 85/22.) i Odluku o izmjeni Odluke o utvrđivanju mreže programa centara izvrsnosti Varaždinske županije („Službeni vjesnik Varaždinske županije“, 29/25).
Uloga nositelja provedbe programa za centre izvrsnosti prijedlogom ove Odluke prelazi na javnu ustanovu „EUROPSKI TALENT CENTAR HRVATSKA – CENTRI IZVRSNOSTI VARAŽDINSKE ŽUPANIJE koji preuzima koordinacijsku i stručnu ulogu, odnosno ulogu  voditelja i stručnog nositelja sustava centara izvrsnosti. Time se rad s darovitim i visokomotiviranim učenicima dodatno povezuje s europskim pristupima darovitosti, edukacijom nastavnika, razvojem mentorskih programa i sustavnom podrškom školama. Europski talent centar Hrvatska će uz provedbu programa za darovite i visokomotivirane učenike, provoditi edukaciju nastavnika, stručnih suradnika, ravnatelja i školskih timova za rad s darovitom djecom i učenicima. 
Europski Talent Centar Hrvatska - Centri izvrsnosti Varaždinske županije, aktivan je u sklopu mreže ETSN (European Talent Support Network) gdje promovira rad mreže i potiče suradnju između europskih talent točki na zajedničkim projektima. Trenutno ETC Hrvatska – Centri izvrsnosti Varaždinske županije okuplja više 50 European Talent Pointa iz Hrvatske i Bosne i Hercegovine.
Varaždinska županija preuzima obvezu financiranja i organiziranja programa centara izvrsnosti Varaždinske županije u skladu s mogućnostima financiranja iz Proračuna Varaždinske županije što se regulira posebnim aktom župana za svaku školsku godinu. 




Pozivamo predstavnike zainteresirane javnosti da najkasnije do 21. rujna 2026.   dostave svoje komentare na Nacrt odluke o utvrđivanju mreže programa centara izvrsnosti putem Obrasca sudjelovanja u savjetovanju o nacrtu akta (Obrazac 2) na e-mail: prosvjeta@vzz.hr.
Po završetku savjetovanja, svi pristigli doprinosi biti će javno dostupni na internetskoj stranici Varaždinske županije. 
Ukoliko ne želite da Vaš doprinos bude javno objavljen, molimo Vas da to jasno istaknete pri dostavi Obrasca.
Zahvaljujemo na doprinosu u izradi što kvalitetnijeg Nacrta odluke o utvrđivanju mreže programa centara izvrsnosti Varaždinske županije
